Rikunarita-ORG/Wikinium huggingface dataset:
# Bourges

O rovnomennom obvode pozri *Bourges (obvod).*

|  |
| --- |
| Bourges |
| mesto |
|  Bourges  |
|

|  |  |
| --- | --- |
|  Vlajka  |  Erb  |

 |
| Štát |  Francúzsko |
| Región | Centre-Val de Loire |
| Departement | Cher |
| Obvod | Bourges |
|  |
| Súradnice | ﻿ / ﻿ |
| Najvyšší bod |  |
|  - výška | 169 m n. m. |
| Najnižší bod |  |
|  - výška | 120 m n. m. |
|  |
| Rozloha | 68,74 km² (6 874 ha) |
|  |
| Obyvateľstvo | 66 602 |
| Hustota | 968,9 obyv./km² |
|  |
| Primátor | Yann Galut |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 18000 |
| INSEE | 18033 |
|  |
|

 Poloha mesta Bourges
 |
|  Interaktívna mapa mesta  |
|  |
| **Wikimedia Commons:**  Bourges |
| **Webová stránka:**   |
| **OpenStreetMap:** mapa |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Francúzsky portál |

 |
|  |

**Bourges** [burž] je francúzske hlavné mesto departementu Cher v región Centre-Val de Loire na rieke Yévre.

## Poloha

Mesto má rozlohu 68,74 km². Najvyšší bod je položený 169 m n. m. a najnižší bod 120 m n. m.

## História a pamiatky

Katedrála v Bourges
Názov mesta je odvodený od kmeňa Biturgov alebo od germánskeho *Burg*. Keltské meno mesta bolo *Avaricon* (v latinčine *Avaricum Biturigum*).

V roku 52 pr. n. l. tu Gaius Iulius Caesar v bitke pri Avaricu porazil Vercingetorixa.

V 3. storočí sa mesto stalo sídlom biskupstva (prvým biskupom bol Svätý Ursinus) a v súčasnosti je sídlom arcibiskupstva.

V stredoveku bolo sídlom grófstva a od 14. storočia vojvodstva Berry. Veľký rozkvet mesta nastal za renesancie, kedy bolo centrom francúzskej alchýmie.

Najvýznamnejšou pamiatkou je gotická katedrála sv. Štefana, zapísaná na zozname Svetoveho dedičstva UNESCO.

## Obyvateľstvo

Počet obyvateľov obce je 66 602 (2011).

Nasledujúci graf zobrazuje vývoj počtu obyvateľov v obci.

Zdroje: INSEE

## Známe osobnosti

* Viliam z Bourges (\*1150 - †1209 ) biskup, svätý rímskokatolíckej cirkvi
* Ján I. z Berry (1340 – 1416), vojvoda z Berry, syn francúzskeho kráľa Jána II. a Bony Luxemburskej
* Karol VII. (1403 – 1461), francúzsky kráľ
* Ľudovít XI. (\* 1423 – † 1483), francúzsky kráľ
* Jean Colombe (\* 1430 – † 1493), francúzsky maliar a iluminátor
* Jana Francúzska (1464 – 1505), francúzska kráľovná, dcéra Ľudovíta XI. a Šarloty Savojskej
* Ján Kalvín (1509 – 1564), švajčiarsky teológ francúzskeho pôvodu, významný predstaviteľ kresťanskej reformácie 16. storočia, zakladateľ kalvinizmu
* Berthe Morisotová (\* 1841 – † 1895), impresionistická maliarka
* Alfred Dreyfus (1859 – 1935), francúzsky dôstojník, krivo obvinený a odsúdený za velezradu
* Simone Weilová (1909 – 1943), filozofka, sociálna reformátorka a mystička

## Partnerské mestá

* Augsburg, Nemecko
* Aveiro, Portugalsko
* Forlì, Taliansko
* Koszalin, Poľsko
* Palencia, Španielsko
* Peterborough, Spojené kráľovstvo
* Joškar-Ola, Rusko

## Referencie

## Pozri aj

* Zoznam obcí departementu Cher
# 1135

|  |
| --- |
| **Roky:** 1130 1131 1132 1133 1134 – **1135** – 1136 1137 1138 1139 1140 |
| **Desaťročia:** 20. roky – **30. roky 12. storočia** – 40. roky |
| **Storočia:** 11. storočie – **12. storočie** – 13. storočie |
| **Slovensko:**
1130
1131
1132
1133
1134 –
**1135** –
1136
1137
1138
1139
1140

---

**Rok 1135 v oblastiach:Kultúra*
Hudba –
Umenie –
Veda |
|

---

**Zoznam vládcov:**
Predstavitelia štátov –
Vedúce osobnosti |

## Udalosti

* župan Lampert z rodu Huntovcov-Poznanovcov založil benediktínsky kláštor v Bzovíku
* prvá zmienka o rieke Krupinica (... cuius prima meta iuxta fluvium Corpona inciperet ...) pretekajúcou mestom Krupina

## Narodenia

* 30. marec – Maimonides, židovský filozof, lekár a právnicky učenec († 1204)

## Úmrtia

* 1. december – Henrich I., anglický kráľ (\* asi 1068)
# Montanus

**Montanus** alebo **Montan** (2. storočie po Kr.) bol Frýg, niekdajší kňaz bohyne Kybely, ktorý v polovici 2. stor. založil v meste Pepuza vo Frýgii sektu montanistov. Montanisti verili v skorý návrat Krista, stavali sa proti zosvetštenej cirkvi a začínajúcej nadvláde kňazov.

## Externé odkazy

* FILIT – zdroj, z ktorého pôvodne čerpal tento článok.
# Traja králi

Traja mudrci s frýgickými čiapkami (mozaika z Baziliky sv. Apolinára v Ravenne), 526.
**Traja králi** je označenie mudrcov označených v Evanjeliu podľa Matúša (presnejšie: Mt 2,1 – 12). Boli to prví pohania, ktorí uverili v Ježiša. Za čias Origena sa začínajú považovať za svätcov. Ich počet ani mená nie sú v Biblii zaznamenané. Ich počet bol stanovený podľa troch darov, ktoré sú uvedené v Biblii (kadidlo, zlato a myrha). Neskôr sa na kresťanskom Západe objavujú aj ich mená: Gašpar, Melichar a Baltazár a začali sa označovať za kráľov.

Majú bohatú ikonografiu, niekedy sa zobrazujú ako muž starý, potom mladý a muž v strednom veku. Na Západe je zvykom maľovať jedného z nich ako černocha (väčšinou Baltazára). V byzantskej ikonografii sa spravidla zobrazujú na ikone Narodenia Pána, nie však ako králi.

Existujú aj ich údajné pozostatky, ktoré sú uložené v rakve v Kolínskej katedrále. Táto rakva je dar Fridricha Barbarossu. Priniesol ich z lúpežnej výpravy do Milána v roku 1164 a tam sa vraj dostali v 5. storočí z Carihradu.

Ľudia ich pokladali za patrónov cestujúcich, neskôr ale rímskokatolícka cirkev vyhlásila za patróna cestujúcich svätého Krištofa.

## Sviatok

V gréckokatolíckej cirkvi sa ich príchod spomína v rámci sviatku Narodenia Pána. Neoznačujú sa ako králi, ale ako mudrci - mágovia.

V rímskokatolíckej cirkvi sa ich sviatok slávi 6. januára v rámci sviatku Zjavenia Pána. Počas tohto sviatku sa posväcujú domy, pričom nad dvere kňaz píše podľa aktuálneho roku výraz v tvare **20-C+M+B-26** (lat. Christus mansionem benedicat – *Kristus nech žehná tento dom*). Toto sa však často chybne vysvetľuje ako **20-G+M+B-26** podľa začiatočných písmen údajných mien troch kráľov.

Traja mudrci
## Referencie

## Pozri aj

* Zjavenie Pána
* Narodenie Pána

## Iné projekty

Commons* Commons ponúka multimediálne súbory na tému **Traja králi**

## Zdroj

* FARMER, David Hugh. *Oxfordský lexikón svätcov*. Bratislava : Kalligram, 1996. 629 s. ISBN 80-7149-094-6.
# Starosta

O iných významoch výrazu *Starosta* pozri *Starosta (rozlišovacia stránka)*.
**Starosta** je najvyšší predstaviteľ obce, výkonný orgán volený občanmi v priamych voľbách. Vykonáva obecnú správu a zastupuje obec navonok. V Košiciach a v Bratislave je starosta najvyšším predstaviteľom mestskej časti, primátor celého mesta. V minulosti sa najvyšší predstaviteľ obce nazýval **richtár**.

## Legislatívne normy

Podrobnosti o funkcii starostu stanovuje 4. Hlava Ústavy Slovenskej republiky o územnej samospráve a zákon SNR č. 369/1990 Zb. o obecnom zriadení. Podľa tohto zákona je funkcia starostu nezlučiteľná s funkciou:

* poslanca obecného zastupiteľstva,
* zamestnanca obce, v ktorej bol zvolený,
* štatutárneho orgánu rozpočtovej organizácie alebo príspevkovej organizácie zriadenej obcou, v ktorej bol zvolený,
* predsedu samosprávneho kraja,
* vedúceho zamestnanca orgánu štátnej správy,
* podľa osobitného zákona (napr. zákona č. 154/2001 Z.z. o prokurátoroch a právnych čakateľoch)

## Platové podmienky

Platy starostov sa určujú podľa priemerného zárobku v slovenskom hospodárstve. Tento údaj sa násobí koeficientom 1,49 až 3,58 v závislosti od veľkosti obce. Podľa zákona číslo 154/2011 Z. z platného od 1. júna 2011 sa základné platy primátorov a starostov znížili o 10%, ale obecné zastupiteľstvá ich môžu zvýšiť o 70%. Bratislavské noviny uvádzajú porovnanie mestskej časti Nové Mesto a Staré Mesto. V oboch majú zákonom stanovený základný plat 2223€, v Novom Meste je zvýšený o 34%, v Starom až o 66%. Celkom tak starosta Rudolf Kusý zarába ako starosta 2979€, starostka Starého Mesta Tatiana Rosová 3691€ ako jeden z najvyšších platov v bratislavskej samospráve. Keďže však už uvedený zákon umožňuje starostom vykonávať súčasne funkciu poslanca NRSR, môže T. Rosová poberať aj poslanecký plat 7106€ a patriť medzi najlepšie platených verejných činiteľov Slovenska. Pre porovnanie v meste Vysoké Tatry má starosta základný plat zvýšený o 40% a bude teda dostávať 2337 €.

## Referencie

## Pozri aj

* Primátor

## Iné projekty

WikizdrojeCommons* Wikizdroje ponúkajú pôvodné diela od alebo o **Starosta Commons ponúka multimediálne súbory na tému **Starosta** – 4. Hlava Ústavy slovenskej republiky

## Externé odkazy

* Zákon č. 75/1919 Sb., kterým vydává se řád volení v obcích republiky Československé.
* Zákon SNR č. 369/1990 Zb. o obecnom zriadení